## Forslag til dagsorden for opstartsmødet

På [www.NFAtrivsel.dk/fase1/](http://www.NFAtrivsel.dk/fase1/) , kan I finde en beskrivelse af styregruppens og arbejdsgruppernes rolle i jeres indsats for at forbedre det psykosociale arbejdsmiljø.

Når I har nedsat en styregruppe (og en eller flere arbejdsgrupper), vil styregruppens første opgave være at afholde et opstartsmøde, hvor I planlægger den videre proces.

Nedenfor finder I forslag til nogle emner, der kunne være relevant at komme omkring på opstartsmødet.

|  |  |  |
| --- | --- | --- |
| **Tid** | **Emne** | **Indhold** |
|  | **Præsentation** | Tovholderen præsenterer, at I skal til at i gang med en indsats for at forbedre det psykosociale arbejdsmiljø på jeres arbejdsplads.  Indsatsen gennemløber gennem seks faser: Opstart, Kortlægning, Prioritering, Handleplaner, Implementering samt Evaluering.  Alle deltagere i styregruppen præsenterer sig. |
|  | **Forventningsafstemning** | Tag en diskussion om:   1. Hvad forventer I af denne indsats? 2. Hvad er jeres erfaringer med at arbejde med det psykosociale arbejdsmiljø.    1. Har I fra tidligere indsatser erfaringer, med ting, der har virket godt? Er der ting i gerne vil undgå at gentage?    2. Har I erfaringer med at inddrage medarbejderne?       1. Hvordan motiverede i medarbejderne?       2. Hvordan sikrede I opbakning fra medarbejderne?    3. Har I i styregruppen nogle erfaringer og kompetencer, som kan være gode at inddrage i denne indsats? |
|  | **Planlæg indsatsen** | Tænk allerede fra start hele indsatsen igennem. Hvem gør hvad, hvor og hvornår?   * Planlæg indsatsens seks faser. I kan med fordel bruge NFA’s Processtyringsskema, som I kan hente på [**www.NFAtrivsel.dk/fase1/**](http://www.NFAtrivsel.dk/fase1/) **.** Det kan hjælpe jer med at danne et overblik over de aktiviteter, I skal planlægge. * Hvordan vil I gennemføre spørgeskemaundersøgelsen/kortlægningen af det psykosociale arbejdsmiljø? * Hvordan vil I melde resultaterne tilbage til medarbejdere og ledere på arbejdspladsen? * Hvordan vil I involvere medarbejdere og ledere i at udvælge indsatsområder og udarbejde handleplaner? * Hvordan vil I implementere handleplaner og hvordan vil I følge op på implementeringen? * Hvordan vil I sikre opbakning og involvering fra medarbejdere og ledere? * Hvornår og hvordan vil I evaluere, om I er nået i mål med handleplanerne? |
|  | **Afslutning** | Tovholderen samler op på mødet. Hvad har vi aftalt og hvad gør vi nu?  Det er vigtigt, at I laver et beslutningsreferat fra mødet og at alle aftaler bliver skrevet ned. |